شەفەق نیوز/ پارت دیموکرات کوردستان، ئمڕوو پەنجشەممە، پیشوازی
لە گورجکردن رێککەفتن هەماهەنگی ئەمنی هاوبەش لەناوبەین وەزارەتەیل وەرگری و پێشمەرگە
کرد، و وە کۆتایی «بۆشاییەیل مەرگ» لە ناوچە دابڕیایلە دانادەی.
دانای کاتب نۆینەر لە حزبەگە ئەرا ئاژانس شەفەق نیوز وت:
گورجکردن رێککەفتن هەماهەنگی هاوبەش و دەس وە وازکردن ناوەندەیل ئۆپراسیۆنەیل هاوبەش
لە ناوچە دابڕیایلە لە دیالە و کەرکوک و سەڵاحەدین ئەوەسا نوای جوولەیل تیرۆرستەیل
گرێد.
ودیاری کرد ک ئی رێککەفتنە ئەوەسا بوودە کاریگەر گەورەیگ
لەبان ئەو تیرۆرستەیلە لە بۆشاییە ئەمنیەکان ک پێشمەرگە دویای کیشانەوەی لە ٢٠١٧ هەشتەیانە
جی، و ئەو شوینەیلە بوینە بارەگایل هەناردەکردن مەرگ ئەرا ئاوایەیل و ناوچەیل کنار،
و پەلامار نیمچە رووژانە لەبان کەرتە ئەمنیەکان و خاڵەیل و دەوریە سەربازیەیل، ک دەیان
لە قوربانی و زەخمدار وەجی هیشت.
کاتب  ئەو بۆشاییەیلە
لەناونی هێزەیل سوپا و پێشمەرگە وە بۆشاییەیل مەرگ دانا ک کۆتایی وەپیان نیەتیەێد مەگەر
وە هەماهەنگی تەقەلایل ئەمنی و هەواڵگری لەناونی هێزەیل فیدڕاڵی و دەزگا ئەمنیە کوردەیل
لەناوچە دابڕیایلە و سنوورە هاوبەشەیل لەناونی چەن پارێزگایگ.
